Atis

Atis (Attis, Attes) graikų mitologijoje – Frygijos karalaitis, kuris neįtiko Dzeusui ir jo nubaustas nustojo vyriškumo. Miręs ir vėl atgaivintas tapo deivės Kibelės numylėtiniu. Buvo palaidotas Agdos kalne. Jo kultas su orgijomis kartu su Kibelės kultu 204 m. pr. m. e. perkeltas į Romą, kur nuo 54 m. pr. m. e. tapo valstybiniu kultu. Vėliau kartu su Mitros kultu buvo didelis ankstyvosios krikščionybės konkurentas.

Šaltiniai 
Lietuviškoji enciklopedija. II tomas- Spaudos fondas: 1934.- p.25.

Graikų mitologijos mirtingieji